 Shirka Soomaalida ee Muddada 24-ka bilood ah ka socda Mbgathi Magaalada Nairobi ee dalka Kenya ayaa wuxuu soo gaaray heerkii ugu dambeeyay oo ah doorashada Madaxweynaha maamuli doona Soomaaliya muddada 5-ta sano ah ee soo socota, waxaana lagu wadaa inay xafladda doorashadu ka dhacdo dalka Kenya maalinta Axadda ah ee soo socota oo ay taariikhdu ku beegan tahay 10-October-2004, iyadoo ay jagadaas isku soo sharraxeen in ka badan 70-xubnood ayaa haddana waxa uu baarlamaanka federalka Soomaaliya soo saaray shuruud uu ku xiray tartamayaasha taasoo ahayd in ruuxa musharraxa uu keeno laba kun oo Doollar ka hor inta aan la gaarin xilliga doorashada iyo inuu sidoo kale soo gudbiyo taariikh nololeedkiisa, waxaase nasiib u yeelatay inay ka soo baxaan shuruudahaas 28-musharrax oo iyagu u tartami doona Jagada Madaxweynenimada Soomaaliya, inkastoo uu shalay ka baaqday inuu khubaddiisii akhriyo Mudane Xasan Maxamed Nuur Shaarguduud, oo isagu buuxiyay shuruudihii lagu xiray, iyagoo la sheegay inuu ka tanaasulay doonistiisa jagada Madaxweynenimada Soomaaliya. 